C 246/7

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2022/C 246/06)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O STANDARDNOJ IZMJENI JEDINSTVENOG DOKUMENTA

„Cadillac”

PDO-FR-A0686-AM03

Datum obavijesti: 1. travnja 2022.

OPIS I RAZLOZI ODOBRENE IZMJENE

1. Službeni zemljopisni šifrarnik

Općine zemljopisnog područja i područja u neposrednoj blizini ažurirane su u skladu sa službenim zemljopisnim šifrarnikom.

Opseg područja ostao je isti.

Mijenjaju se točke 6. i 9. jedinstvenog dokumenta.

2. Pakiranje

U odjeljku IX. točki 3. podtočki (a) specifikacije dodaje se mogućnost pakiranja vina u hermetički zatvorene i vakuumirane spremnike od najviše 5 litara.

Ta je izmjena uvedena kako bi se povećale mogućnosti spremnika i bolje odgovorilo na potražnju, osobito u ugostiteljstvu.

Mijenja se točka 9. jedinstvenog dokumenta.

3. Kretanje između ovlaštenih skladišta

U poglavlju 1. odjeljku IX. briše se točka 5. podtočka (b) koja se odnosi na datum početka kretanja vina između ovlaštenih skladišta.

Ta izmjena ne utječe na jedinstveni dokument.

4. Upućivanje na nadzorno tijelo

Tekst upućivanja na kontrolno tijelo revidiran je kako bi se uskladio s drugim specifikacijama proizvoda s oznakama zemljopisnog podrijetla. Riječ je samo o izmjeni teksta.

Ta izmjena ne utječe na jedinstveni dokument.

JEDINSTVENI DOKUMENT

1. Naziv

Cadillac

2. Vrsta oznake zemljopisnog podrijetla:

ZOI – zaštićena oznaka izvornosti

3. Kategorije proizvoda od vinove loze

1. Vino

4. Opis vina

KRATAK OPIS

Naziv „Cadillac” upotrebljava se samo za mirna bijela vina.

Svojstva su im sljedeća:

— najmanju prirodnu volumnu alkoholnu jakost od 15 %,

— udio fermentabilnog šećera iznosi 51 g/l ili više.

Ta mirna bijela vina s neprevrelim šećerom dobivaju se od sorte sémillon B, koja uvelike prevladava, te sorti sauvignon B, sauvignon gris G i muscadelle B.

Njihova zlatna boja dozrijevanjem polako postaje jantarna. Dok su mlada, ta vina često razvijaju arome bijelog voća i cvijeća koje se dozrijevanjem često pretvore u arome ušećerenog voća i agruma, ponekad s notama isprženosti ako se čuvaju u bačvama. Ta uravnotežena vina objedinjuju slatkoću, profinjenost i dugotrajnu aromatičnost. Riječ je o odličnim vinima koja starenjem postaju sve bolja.

Najmanja ukupna kiselost i najveći ukupni sadržaj sumporova dioksida u skladu su s razinama utvrđenima europskim propisima.

Opća analitička svojstva Najveća ukupna alkoholna jakost (u % vol.) 19 Najmanja stvarna alkoholna jakost (u % vol.) 12 Najmanja ukupna kiselost u miliekvivalentima po litri Najveći sadržaj hlapljivih kiselina (u miliekvivalentima po litri) 25 Najveći ukupni sadržaj sumporova dioksida (u miligramima po litri)

5. Postupci proizvodnje vina

5.1. Posebni enološki postupci

1. Poseban enološki postupak

Pojačavanje suhim postupkom zaslađivanja ili pročišćenim koncentriranim moštom ne smije ukupnu volumnu alkoholnu jakost povećati iznad 15 %. Pojačavanje djelomičnim koncentriranjem mošta namijenjenog za proizvodnju vina dopušteno je do razine koncentracije od najviše 10 % tako pojačane količine. Tako se ukupna volumna alkoholna jakost može povećati na 19 %.

2. Gustoća sadnje i rezidba

Postupak uzgoja

Najmanja gustoća sadnje vinove loze iznosi 4 500 trsova po hektaru. Razmak između redova ne smije biti veći od 2,50 metara, a razmak između trsova u istom redu ne smije biti manji od 0,80 metara.

Rezidba se obavlja najkasnije u fazi širenja lišća (9. faza Lorenzove skale za praćenje godišnjeg biološkog ciklusa). Trsovi su rezani na sljedeće uzgojne oblike: jednostruki, dvostruki ili mješoviti Guyot ili kratka rezidba, kordonac Royat, lepezasti oblik ili duga rezidba s najviše 12 pupova po trsu.

3. Berba

Postupak uzgoja

Riječ je o vinima dobivenima od prezrelog grožđa (prisutna je plemenita plijesan i/ili je grožđe prosušeno na biljci). Vina se proizvode od ručno ubranog grožđa koje se uzastopno razvrstava.

5.2. Najveći prinosi

1. 40 hektolitara po hektaru

6. Razgraničeno zemljopisno područje

Berba grožđa, proizvodnja, razvoj, dozrijevanje i pakiranje odvijaju se na području sljedećih općina u departmanu Gironde na temelju službenog zemljopisnog šifrarnika od 1. siječnja 2021.: Baurech, Béguey, Cadillac, Capian, Cardan, Donzac, Gabarnac, Haux, Langoiran, Laroque, Lestiac-sur-Garonne, Monprimblanc, Omet, Paillet, Rions, Saint-Germain-de-Grave, Saint-Maixant, Semens, Tabanac, Le Tourne, Verdelais i Villenave-de-Rions.

7. Sorte vinove loze

Muscadelle B

Semillon B

8. Opis povezanosti

Zemljopisno područje kontrolirane oznake izvornosti „Cadillac” odlikuje se istaknutim i ponekad strmim reljefom (vrhovi se uzdižu do 120 metara nadmorske visine). Brojni potoci, pritoci rijeke Garonne koji su svoje korito uklesali u vapnenačku podlogu, savršeno dreniraju to područje. Zemljopisno područje oznake „Cadillac” ima umjerenu klimu te je pod utjecajem doline rijeke Garonne i Atlantskog oceana koji ublažavaju proljetni mraz. Prostire se na tridesetak kilometara od sjevera prema jugu , a u središtu, 40 kilometara od Bordeauxa, nalazi se utvrđeni gradić Cadillac, po kojem je oznaka i dobila naziv. Obuhvaća 22 općine departmana Gironde uz rijeku Garonne koje na svojem području uključuju ravnice, podnožja i obronke brežuljaka te visoravan. To je područje sastavni dio južnog područja oznake „Premières Côtes de Bordeaux” na desnoj obali rijeke Garonne, uzvodno i jugoistočno od aglomeracije Bordeauxa, ali ne obuhvaća enklave Sainte-Croix-du-Mont i Loupiac.

To zemljopisno područje ima posebnu mezoklimu tijekom jeseni. Vlažnost jutarnje magle koja se uzdiže iz meandara rijeke Garonne mijenja se ovisno o vrućim i sunčanim razdobljima na tim dobro izloženim brežuljcima. Na dobro izloženim brežuljcima i u posebnim ekološkim uvjetima pogoduje razvoju „plemenite plijesni” (Botrytis cinerea) na kožici grožđa, mikroskopske gljivice koja daje odlična likerska vina.

Izuzev čestica smještenih na novijim aluvijima, nijedna posebna vrsta tla nije a priori isključena iz čestičnog područja proizvodnje. Međutim, ono ne obuhvaća dna udolina ako čestice uz potoke ili u njihovoj blizini nemaju nagib ili imaju ulegnut profil koji ne omogućuje lako otjecanje vode. Isto tako, hidromorfne čestice s kojih voda prirodno slabo otječe nisu razgraničene u okviru oznake. Neobrađena područja s vrlo gustom urbanizacijom nisu obuhvaćena.

Krajolik obilježavaju pošumljavanja različitih vrsta. Šume na dnu udolina, koje čine usporedan pojas s potocima i nemaju povijesnu vinogradarsku tradiciju, isključene su iz čestičnog područja proizvodnje. Stare listopadne šume sastavni su dio krajolika oznake „Cadillac” te stoga ni one nisu obuhvaćene.

To razgraničenje podrazumijeva optimalan način uzgoja biljke, kontrolu bujnosti i potencijala proizvodnje. Naime, vina „Cadillac” dobivaju se od prezrelog grožđa. Radi toga je broj grozdova po trsu ograničen. Gustoća sadnje prilično je visoka te je najveće opterećenje po čestici ograničeno prije prezrelosti. Zrelo grožđe, prekriveno paperjem gljivice Botrytis, polako se isušuje te se u njemu povećava razina šećera i aroma. Berači grožđa stoga ručno prebiru te trule bobice, trs po trs: riječ je o prvom razvrstavanju. Slijede mu još dva ili tri razvrstavanja, o kojima se odlučuje na temelju klimatskih promjena koje pogoduju razvoju gljivice i koncentraciji grožđa. Prešano grožđe tada vrlo sporo fermentira te njegovo bogatstvo uzrokuje prirodni prekid fermentacije vina koje je još prepuno šećera jer razina alkohola ubija kvasce.

Ta mirna bijela vina s neprevrelim šećerom dobivaju se od sorte sémillon B, koja uvelike prevladava, te sorti sauvignon B, sauvignon gris G i muscadelle B.

Njihova zlatna boja dozrijevanjem polako postaje jantarna. Dok su mlada, ta vina često razvijaju arome bijelog voća i cvijeća koje se dozrijevanjem često pretvore u arome ušećerenog voća i agruma, ponekad s notama isprženosti ako se čuvaju u bačvama. Ta uravnotežena vina objedinjuju slatkoću, profinjenost i dugotrajnu aromatičnost. Riječ je o odličnim vinima koja starenjem postaju sve bolja.

9. Osnovni dodatni uvjeti (pakiranje, označivanje, ostali zahtjevi)

Pravni okvir:

Nacionalno zakonodavstvo

Vrsta dodatnog uvjeta:

Pakiranje na definiranom zemljopisnom području

Opis uvjeta:

Vina se uzgajaju najmanje do 15. ožujka godine koja slijedi nakon godine berbe.

Kako bi se očuvala glavna svojstva i autohtonost vina, ona se pune u staklene boce ili hermetički zatvorene i vakuumirane spremnike od najviše 5 litara. Punjenje se mora provoditi na mjestu proizvodnje i dozrijevanja.

Pravni okvir:

Nacionalno zakonodavstvo

Vrsta dodatnog uvjeta:

Odstupanje u pogledu proizvodnje na razgraničenom zemljopisnom području

Opis uvjeta:

Područje u neposrednoj blizini, za koje je utvrđeno odstupanje u pogledu proizvodnje, razvoja, dozrijevanja i pakiranja vina, obuhvaća područja sljedećih općina departmana Gironde, na temelju službenog zemljopisnog šifrarnika od 1. siječnja 2021.: Arbanats, Artigues-près-Bordeaux, Ayguemorte-les-Graves, Baigneaux, Baron, Barsac, Beautiran, Bellebat, Bellefond, Beychac-et-Caillau, Blésignac, Bommes, Bonnetan, Bouliac, Branne, La Brède, Budos, Cabara, Cadarsac, Cadaujac, Camarsac, Cambes, Camiac-et-Saint-Denis, Camblanes-et-Meynac, Camiran, Carignan-de-Bordeaux, Casseuil, Castelviel, Castres-Gironde, Caudrot, Cénac, Cérons, Cessac, Coirac, Courpiac, Créon, Croignon, Cursan, Daignac, Dardenac, Daubèze, Escoussans, Espiet, Les Esseintes, Faleyras, Fargues, Fargues-Saint-Hilaire, Frontenac, Génissac, Gironde-sur-Dropt, Gornac, Grézillac, Guillac, Illats, Isle-Saint-Georges, Izon, Jugazan, Ladaux, Landiras, Langon, Léogeats, Léognan, Lignan-de-Bordeaux, Loupes, Loupiac Lugaignac, Lugasson, Madirac, Martillac, Martres, Mazères, Montignac, Morizès, Moulon, Mourens, Naujan-et-Postiac, Nérigean, Le Pian-sur-Garonne, Podensac, Pompignac, Porte-de-Benauge, Portets, Le Pout, Preignac, Pujols-sur-Ciron, Quinsac, Rauzan, Roaillan, Romagne, Sadirac, Saint-André-du-Bois, Saint-Aubin-de-Branne, Saint-Brice, Saint-Caprais-de-Bordeaux, Saint-Exupéry, Saint-Félix-de-Foncaude, Saint-Genès-de-Lombaud, Saint-Genis-du-Bois, Saint-Germain-du-Puch, Saint-Hilaire-du-Bois, Saint Laurent du Bois, Saint-Laurent-du-Plan, Saint-Léon, Saint-Loubert, Saint-Loubès, Saint-Macaire, Saint-Martial, Saint-Martin-de-Sescas, Saint-Médard-d’Eyrans, Saint-Michel-de-Rieufret, Saint-Morillon, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Selve, Saint-Sulpice-de-Pommiers, Saint-Sulpice-et-Cameyrac, Saint-Vincent-de-Paul, Sainte-Croix-du-Mont, Sainte-Foy-la-Longue, Sallebœuf, Sauternes, La Sauve, Soulignac, Targon, Tizac-de-Curton, Toulenne, Tresses i Virelade.

djelomično obuhvaćene općine:

Castets et Castillon samo za područje bivše općine Castets-en-Dorthe nakon spajanja s općinom Castillon-de-Castets 1. siječnja 2017.

Označivanje: Dodatni podaci

Pravni okvir:

Nacionalno zakonodavstvo

Vrsta dodatnog uvjeta:

Dodatne odredbe koje se odnose na označivanje

Opis uvjeta:

Svi neobvezni navodi, čiju upotrebu u skladu s odredbama Unije mogu uređivati države članice, navode se na etiketama, slovima koja su visinom i širinom najviše dvostruko veća od slova u nazivu kontrolirane oznake izvornosti.

Označivanje: Veća zemljopisna jedinica

Pravni okvir:

Nacionalno zakonodavstvo

Vrsta dodatnog uvjeta:

Dodatne odredbe koje se odnose na označivanje

Opis uvjeta:

Na etiketi vina kontrolirane oznake izvornosti može se navesti veća zemljopisna jedinica „Vin de Bordeaux” ili „Grand Vin de Bordeaux”.

Slova u nazivu veće zemljopisne jedinice ne smiju biti viša ni šira od dvije trećine slova u nazivu kontrolirane oznake izvornosti.

Poveznica na specifikaciju proizvoda

http://info.agriculture.gouv.fr/gedei/site/bo-agri/document_administratif-dea6e836-191b-42a7-b58d-c62e78a39b38

(1) SL L 9, 11.1.2019., str. 2.